आरोपी बेटे शिवप्रताप ने बताया, "नरेंद्र जब भी गांव आता था तो हम दोनों भाइयों से भी मिलता था और हमेशा डांटता रहता था। मां को भगा ले जाने की वजह से गांव के लोग हमारे परिवार को घृणा की नजर से देखते थे। इस वजह से हम दोनों भाइयों से कोई शादी करने के लिए भी तैयार नहीं होता था। इन सब बातों से आजिज होकर एक दिन उसकी हत्या की योजना बनाई।" शिवप्रताप बताता है, "8 दिसंबर को छोटा भाई विजय मां के घर गया हुआ था, लेकिन वह घर पर नहीं थी। इसके बाद उसने मुझे कॉल करके बुला लिया। शाम 5:30 बजे के करीब मैं खुखरी, चाकू और मिर्च पाउडर लेकर वहां पहुंचा। जब मैं पहुंचा तो नरेंद्र कुछ कर रहा था। मेरे जाते ही वह जैसे पलटा वैसे ही मैंने उसकी आंख में मिर्च पाउडर डाल दिया। इसके बाद चाकू से हमला कर उसकी हत्या कर दी और घटनास्थल से भाग गया।" फिलहाल पुलिस ने आरोपी शिव प्रताप को गिरफ्तार कर जेल भेज दिया है।